1. МОНТАЖЕН ЛИСТ — ИЗВЛЕЧЕНИЕ

Първа програма на Българската телевизия 

предаване, излъчено на 16 юли 1980 г. от 21,35 до 22,30 часа

Из „Легенда за Левски"
Арх. С. Бобчев:... непременно са били налице. Краката бяха под зидарията — това представляваше един от главните аргументи да се твърди, че този гроб не е от датата на смъртта на Левски, а е 500 години преди нея. Според мен не е така, макар скелетът да е заврян между основите на църквата и римските основи, които са отдолу; те са така поставени, че са в самата фуга, в самата междинна между тия две зидарии. Тъкмо това място, защото не е стигнало да се постави скелетът, тъй като мястото е било късо, за да се постави целият скелет цялостно; те са изчовъркали, издълбали между двата зида — основния на църквата и основния на римляните, където има междина, изчовъркали и са заврявали краката на Левски. Тия (две) тези са крайно противоположни. Ст. Михайлов твърди, че скелетът е едновременно с още пет скелета, намерени в редовни гробове, зидани от камък, и които са извън църквата и са на по-ниско равнище, около един метър от това, на което е погребан Васил Левски. Според Ст. Михайлов те са едновременни с тези, които са в зидания гроб, и са извън черквата, едновременни с Левски, който е погребан само на 70 ст и е вътре на забранено място. Това е! Защото върху него е лежала зидарията на основите на черквата. Това, който иска, да го вярва. Аз съм архитект и мога да ви кажа, че това е невъзможно — да сложите една тежка зидария върху един скелет, без на тоя скелет да му се натрошат кокалите и да се разместят — това е невъзможно. А Ст. Михайлов твърди, че може. Как мислите, а? Никакво съмнение за мен няма, нито един процент от сто. Това е според мен така, защото съвпадението на нещата, които аз наричам факти, сами по себе си, без да ги свързваме със смъртта на Левски, тия съвпадения не могат да бъдат случайни.
Проф. Ст. Михайлов: Как да го описвам, то е обикновено погребение, скелетът е срав​нително добре запазен, черепът — също, доколкото си спомням. Трябва да ви кажа, че все пак моите спомени са избледнели, тези неща така подробно не мога да ви опиша,

както когато ги разкрих. Но общо мога да кажа, че скелетът беше запазен сравнително добре.
Д-р П. Боев: Аз бях поканен като специа-лист-антрополог, занимаващ се с етническа антропология, да определя първо пола, след това и расовата принадлежност на тези три скелета, за да може да се определи дали това се отнася за Васил Левски или пък за някакъв друг индивид. Тъй като в този момент беше повдигнат въпросът от компетентни научни и други органи относно идентификацията на тези скелети, поне един от тях да бъде открит и идентифициран с Васил Левски, тъй като това е един въпрос, който от дълго време занимава нашата общественост и цяла България, защото се отнася за един от най-великите хора на нашата страна.
Проф. Ст. Михайлов: Доктор Боев след това, след като дигнахме скелета, аз даже, да ви кажа, с подробности не мога да кажа той кога се е запознал; даже този скелет по нареждане, доколкото разбрах на Димитър Бучински, когото визирах преди малко ано​нимно, нашия скулптор, е бил изпратен в Градския музей, доколкото знам.
Д. Ризов:... И аз ги прибрах костите. Бяха поставени в гроба, прибрах ги в чувал. И питам моя шеф, акад. Гошев, който е ди​ректор, какво трябва да се направи с тях. Трябва да е, казах му, духовно лице, тъй като е намерен при абсидата според правилата на християнската църква. В този момент се заинтересува и проф. Гяуров. Проф. Гяуров ги изнесе. Събрах ги в един чувал, дадох ги на него и нататък...
Проф. Ст. Михайлов: Работата е в това, че тогава проф. Хр. Гяуров от Богословския факултет изказа една хипотеза, мога да кажа, едно предположение, че един от тези гробове, които аз открих, може да е на Левски. Всъщност аз имам изрични доказателства за това, че не може да бъде на Левски. Защо? Преди всичко гробът, за който става въпрос, се намира в лявата половина, както се потвърди в тази версия, в тази легенда, в лявата половина на олтара. Но този гроб се застъпва от олтарната плоча, олтарния камък, под който е

лежала олтарната плоча. Следователно самото погребение е по-ранно от църквата. И нещо повече, краката на този скелет бяха подврени под самата основа, отчасти под основата на църквата. Нещо повече, църквата има пилоти, дървени колове, които са забивани за заздравя​ване на основата. Един от тези пилоти е попаднал на крака, на костта, и е счупена костта. Да, всичко това показва, че на това място е имало гробище, старо гробище, и там се изгражда църквата. Следователно тези наблюдения показват, че не може да бъде, не става въпрос само за Левски, не може да бъде толкова късно погребението. Всички тези погребения са ранни.
Арх. 77. Мушанов: Тук, на това място, в олтара на „Св. Петка", е намерен скелетът, за който проф. Бобчев смята, че трябва да бъде идентифициран с този на Левски, погребан според предсмъртната изповед на Джагаров в олтара на църквата. Има спорни моменти в тази теза, но за съжаление тук на място, в обекта, трудно могат да бъдат намерени вече моменти за или против нея, тъй като след реставрацията на църквата обстановката се промени значително. Но съществува едно косвено доказателство, че трябва да търсим тук, в тази църква, гроба на Апостола. По спомени на стари софиянци в деня на обесва​нето всяка година в църквата са идвали стари жени от околните села и са палили свещи на прага на храма. Дали именно в тази спонтанна проява на народната памет не трябва да търсим истината за гроба на Васил Левски? И може би трябва да повярваме, че нашият народ, който е издигнал Апостола в светец и легенда, е свързал в това народно предание гроба на Апостола с тази, може би, най-българска църква в София, като го е намерил достоен да свърже името си с тази българска светиня.
Д-р 77. Боев: Черепът на скелета бе напълно запазен, разбира се, не само черепът, но и целия скелет, така че ние можехме да направим в нашата лаборатория на Академията на науките най-точни изследвания.
Д. Ризов: Части, фрагменти от тялото му, череп имаше, да. Не е проучван. Ако беше проучван, аз съм специалист в тая област, но тъй като никой не подозираше, че наистина това е Васил Левски, ние помислихме, както казах отначало, че е духовно лице...
Д-р Боев: Ние правихме такива изслед​вания, правихме относно запазването на маз​нините в костите, които дават възможност да се датира дали скелетът е по-стар или по-нов, за състава на калция, след това всички необходими анропологически изследвания — за пол, възраст.
Проф. Ст. Михайлов: Подробности в момента не съм в състояние да ви кажа. Това ще означава да измислям нещата. И то в момента, когато не са ми в съзнанието.
Д-р 77. Боев: Моето заключение беше, че всъщност не се отнася за скелет на Левски. За

това има достатъчно антропологически данни. Първият въпрос беше, че Левски, както е известо, е починал на 39 години, докато скелетите, които аз изследвах, бяха над 50-годишна възраст. Второ, което е най-важно за нас, антрополозите, най-характерно, това е, че расовият тип на Левски, както е известно, е от северната раса, докато тези скелети бяха от средиземноморска раса, съвсем различна, про​тивоположна на расата, към която принадлежи Левски. Така че не може и дума да става...
Диктор: Доктор Бакърджиев пише през 1937: „Левски принадлежи към тракийската антроположка група."
Проф. Ст. Михайлов: Аз имам документа​ция по въпроса. Съжалявам даже, че не я донесох, за да я покажа.
Диктор: В публикацията на Ст. Михайлов от 1961 г. пише: „Скелетът от гроба в северната половина на олтара изглежда е женски според предварителните проучвания на д-р Боев."
Д-р П. Боев: В олтарната абсида на църквата „Св. Параскева" бяха открити три скелета на мъже.
Диктор: Ст. Михайлов през 1961 г. пише: „На два от тях скелетите бяха сравнително добре запазени."
Проф. Ст. Михайлов: Аз, тъй като бях напълно убеден, а и сега съм убеден, не отдавах това значение, което сега се отдава на този въпрос. И продължавам да съм твърдо убеден, че това е една, смея да кажа силната дума, мистификация. Това няма нищо общо с науката, това е несериозно направо, някои другари, имам впечатление, че спекулират малко с този въпрос.
Д-р 77. Боев: При това положение написах съответния доклад, който дадох на компетент​ните научни органи. И той отиде по своето предназначение в Академията на науките, специално в Археологическия институт. Така че смятам, че съм изпълнил своето служебно и научно задължение.
Арх. С. Бобчев: Отивам в Турция, за да събера мпого важни за мен данни за подкрепа на моята теория за смесената зидария, която е подложена на критика.
Д. Бучински: В този ден аз чистех стено​писите горе, а работниците работеха в самия трап, в църквата, в олтара. И един работник удари черепа. Той беше най-отгоре, най-високо, удари черепа. Видях, че са унищожили една част от него, в лицето. Слезнах долу и почнах и аз да помагам и намерих из него копчета мъжко и женско, така наречени телени от XIX век, което показва, че скелетът е от XIXв., а не е античен.
Проф.Ст. Михайлов: Това не ми е известно, но аз съм напълно сигурен, че и на вас още по-малко ви е известно това нещо. Защото вие ползвате данни от втора и трета ръка за това, което твърдите в момента. След като аз не мога да кажа, който съм копал, нали, точно това, защото това може да се случи при разкопките, безспорно, аз не мога да кажа, че

работник е счупил скелета. Това не мога да кажа. На какво основание вие твърдите това, също не ми е известно, не ми е ясно.
Д. Бучински: Там бяха—за арх. С. Бобчев не си спомням, но беше Г. Джингов, работници и други кои са били, не мога да си спомня.
Проф.Ст. Михайлов: Да, да, бяхме.
Д. Бучински: Главата на скелета беше най-високо, краката надолу влизаха в една дупка в самия зид, която беше изкопана. От краката надолу следваха дупки на колове. После ги открили. Според мен тази дупка е направена изкуствено, не е бил скелетът замазан, защото наоколо имаше пръст, ситна пръст, никаква вар и пясък нямаше. След това скелетът опираше до престолната маса и не беше замазан. Самата престолна маса беше измаза-на много хубаво, фугирана, а върху черепа и скелета нямаше ни най-малко вар. От другата страна също имаше скелет, без глава. Погре​бенията, и двете, особено това, което разгле​дахме, е ритуално, всичко правилно, по християнски. Размерът на скелета беше около 1,70 т. Той беше с един малък наклон надолу. Ако расъждаваме как е изградена, ще се знае, че наоколо ще трябва да има място, където да работи работникът, за да я зида, а то нямаше никак място. Самият скелет опираше до олтарната маса. Следователно това явно показва, че скелетът е внесен, след като олтарната маса е била готова. Абсидата тук, земята била изхвърлена, тя не е била останала, докато тук надолу в самия наос може и малко да има изкоп от нивото. След това са направили една въртежка от дъски, която е очертавала, тя се е движела наляво-надясно и по нея са зидали, и отгоре може да е била кръгла и по този начин зидът е зидан нагоре. Целите тия съоръжения, за да се направят, явно говори, че тази пръст е била изхвърлена, и как ще има скелет, по-стар от времето на църквата? Явно, че тия два скелета са били внесени после, след като църквата е била направена и запълнена отново тази кухина. И аз като един човек, може да се каже, на техниката, забелязах това, направи ми впечат​ление, че си стояха слоевете, а до скелета нагоре бяха разбъркани.

Г. Джингов: Като студент, наскоро преди да завърша, имах възможността да участвувам в археологическото проучване на църквата „Св. Петка Самарджийска", което се ръководе​ше от проф. Ст. Михайлов. Първо, копчета на мен не са предавани и не бих могъл да кажа как са изглеждали копчетата, за които Бучински говори. Не съм ги видял, за да ви отговоря, трябваше да съм ги видял тези копчета. А къде ги е намерил той?
Д. Бучински: Аз малко се отдръпнах, щото не исках да се мешам много в научните им спорове, още повече, че бях назначен повече като техническо лице. И затова от самото начало не застанах нито на едната страна, нито на другата. Никой не ме е питал...
Диктор: Разпореждането за събаряне на църквата е от 8 май. На същия ден започват разкопките. Следователно те са се водили в една обречена на събаряне църква и в Дневника на Сава Бобчев четем: „12 юни 1956 г., вторник. Директорът, другарят Миятев, пре​поръчва на ръководителя на разкопките да се ограничават и да се привършват. 15 юни, петък. Засипва се олтарната абсида. 23 юни. Разкопките привършват и работниците се уволняват. Няма нареждане да се засипва." Но църквата остава благодарение на цитираното писмо: „Предлагаме Министерският съвет да приеме следното: Отменя се разпореждането на Министерския съвет от 8 май 1956г. относно преустройството на църквата „Св. Петка Самарджийска". Министър на култу​рата — Рубен Аврамов; Председател на БАН — академик Тодор Павлов".
Лист от Дневника на Бучински: „През 1956 г., в началото на месец юни, бай Григор ми каза, че слугата на митрополията донесъл в Археологическия музей костите, но бай Григор не ги приел, като му съобщил, че Кръстю Миятев е бил казал нищо да не се взема, изкопано на територията на град София, а всичко да се предава в Градския софийски музей. Тогава слугата на митрополията отне​съл костите в църквата срещу ЦУМ и там ги оставил в един голям сандък."

